open-index/open-wikipedia-markdown huggingface dataset:
Augustenburg

**Augustenburg** eli **Augustenborg** (koko nimi , ) oli tanskalaisen Oldenburgin hallitsijasuvun eräs haara, jolle kuului pitkään Augustenburgin herttuan arvo. Suvun edustajia oli 1800-luvulla sekä Tanskan että Ruotsin kruununperijöinä, mutta se ei lopulta noussut kummankaan maan valtaistuimelle.

Suku polveutuu Tanskan kuningas Kristian III:n pojan, Slesvig-Holsten-Sønderborgin herttua Hannu nuoremman pojanpojasta Ernst Güntheristä (1608–1689), joka rakennutti Alsin saarella sijaitsevan Augustenborgin linnan. Augustenborgin herttuat hallitsivat läänityksiään Tanskan kuninkaiden alaisuudessa. Vuonna 1810 silloisen herttuan Fredrik Kristian II:n veli Kristian August adoptoitiin Ruotsin kruununperilliseksi nimellä Kaarle August, mutta hän kuoli ehtimättä periä kruunua. Suku alkoi näihin aikoihin riitaantua Tanskan kuningashuoneen kanssa ja kääntyi myöhemmin saksalaismieliseksi. Kun Oldenburgin suvun päähaara 1800-luvulla sammui, Augustenborgit olisivat seuraavaksi vanhimpana sukuhaarana olleet oikeutettuja perimään sekä Tanskan kruunun että Schleswigin ja Holsteinin herttuakunnat, mutta Tanskassa säädetty poikkeuslaki määräsi kuningas Fredrik VII:n valtaistuimen periytymään nuoremmalle Glücksburg-sukuhaaralle.

Fredrik VII:n kuoltua vuonna 1863 Augustenborgin herttuan Kristian August II:n poika Fredrik August julistautui Schleswig-Holsteinin herttuaksi nimellä Fredrik VIII, mikä osaltaan johti toiseen Saksan–Tanskan sotaan. Suku ei koskaan tosiasiassa hallinnut Preussiin ja myöhemmin Saksan keisarikuntaan liitettyä Schleswig-Holsteinia, mutta Fredrikin jälkeläiset käyttivät Schleswig-Holsteinin herttuan arvoa, kunnes suku sammui mieslinjalta viimeisen herttuan Albertin kuollessa vuonna 1931.

Sukuun kuuluivat myös Tanskan kuningas Kristian VIII:n puoliso, kuningatar Karolina Amalia, joka oli herttua Fredrik Kristian II:n tytär, sekä Saksan keisari Vilhelm II:n puoliso, keisarinna Augusta Viktoria, joka oli herttua Fredrik VIII:n tytär.

## Lähteet

## Aiheesta muualla
Montaigu (Vendée)

**Montaigu** on kunta Vendéen departementissa Pays de la Loiren hallintoalueella läntisessä Ranskassa.

Kunnan nähtävyyksiä on linna Château de Montaigu. Nykyinen linna rakennettiin kuningas Ludvig XI:n määräyksestä 1400-luvulla. Samalla läheinen puro padottiin, jotta linnan ympärille saatiin sitä suojaava lampi. Kuningas Henrik III purki osittain linnoituksen suojavalleja vuonna 1586.

## Lähteet

## Aiheesta muualla
One Kiss

**One Kiss** on skotlantilaistuottaja Calvin Harrisin ja englantilaisen laulaja-lauluntekijä Dua Lipan kappale. Kappaleen ovat sanoittaneet Lipa, Jessie Reyez ja Harris, joista viimeisin myös tuotti kappaleen. "One Kissin" julkaisivat Columbia Records ja Sony Music Harrisin tulevan kuudennen studioalbumin toisena singlenä 6. huhtikuuta 2018. Kappale saavutti Britannian singlelistan ensimmäisen sijan 20. huhtikuuta 2018, vain viikko listan sijalla kolme debytoimisen jälkeen. Kappale pysyi listan kärjessä yhteensä kahdeksan viikkoa, joka tekee siitä yhden 2010-luvun pisimpään Britannian singlelistan kärkisijaa hallinneista brittiläisistä naispääartisteista sekä vuosikymmenen toiseksi pisimpään listan kärkisijaa hallinneista naisartisteista, päästäen vain Rihannan kappaleen "Umbrella" tämän edelle.

## Lähteet
Kakkosen kausi 2018

**Kakkosen kausi 2018** on Suomen jalkapallon kolmanneksi korkeimman sarjatason kausi. Se pelattaan kolmessa kahdentoista joukkueen lohkossa kaksinkertaisena sarjana. Sarjan joukkueissa tapahtui muutoksia. Jo syksyllä 2017 Kakkosen A-lohkon neljänneksi sijoittunut vantaalainen FC Legirus Inter luopui talousvaikeuksiin vedoten sarjapaikastaan. Korvaajaksi tuli Helsingistä Laajasalon Palloseura, toiseksi Uudenmaan Kolmosessa sijoittunut. Ykkösestä sarjapaikkansa menettäneen OPS:n paikan sai KTP. Vapautuneen Kakkosen paikan sai Keski-Suomen Kolmosen toiseksi sijoittunut jyväskyläläinen FCV.  Sarjaan nousi myös vuonna 2014 konkurssin tehnyt pitkäaikainen Veikkausliigaseura MYPA.

Lohkojen voittajat ja paras toiseksi sijoittunut pelaavat pareittain kaksiosaiset nousukarsintafinaalit, joiden voittajat nousevat Ykköseen kaudeksi 2019. Jokaisen lohkon sijalle 10 ja huonommin sijoittuneet joukkueet putoavat Kolmoseen kaudeksi 2019.

## Joukkueet ja lohkojako

## Sarjataulukot
### Lohko A

 
Lähde: Palloliitto 

### Lohko B

 
Lähde: Palloliitto 

### Lohko C

 

Lähde: Palloliitto 

## Parhaat pelaajat
Jalkapallon Pelaajayhdistys valitsi vuoden 2018 Kakkosen lohkojen parhaat pelaajat pelaajien oman äänestyksen perusteella:

* Lohko A: Jussi-Pekka Rämä  (MYPA)
* Lohko B: Valdrin Rashica (FC Espoo)
* Lohko C: David Carlsson (GBK)

Pelipaikkojensa parhaiksi Kakkosessa valittiin:

Lähde: http://kymppipaikka.fi/Pelaajan-aani/Pelaajat-aanestivat-Tassa-pelipaikkojen-parhaat

## Ykkösen nousukarsinnat
Jalkapallon nousukarsintoihin pääsivät jokaisesta kolmesta lohkosta voittaja sekä kaikkien lohkojen paras kakkonen, joka oli lohko C:n GBK, Kokkolasta.

### Tulokset

*TPV voitti 3–2 yhteistuloksella.*
----

*Yhteistulos 1–1. MuSa voitti rangaistuspotkukilpailussa 5–3.*

## Parhaat maalintekijät

Lähde: https://www.palloliitto.fi/kakkonen/tilastot 

## Lähteet
Montréverd

**Montréverd** on kunta Vendéen departementissa Pays de la Loiren hallintoalueella läntisessä Ranskassa.

Kunta muodostettiin 1. tammikuuta 2016, kun kolme kuntaa Mormaison, Saint-André-Treize-Voies ja Saint-Sulpice-le-Verdon yhdistyivät.

## Tunnettuja kuntalaisia
Maxime Bossis (s. 1955), jalkapalloilija, syntymäkunta Saint-André-Treize-Voies

## Lähteet

## Aiheesta muualla
Fredrik VIII (Schleswig-Holstein)

**Fredrik VIII**, alkujaan **Fredrik August** (6. heinäkuuta 1829 Augustenborg, Tanska – 14. tammikuuta 1880 Wiesbaden, Saksa) oli Augustenburgin suvun päämies, joka julistautui vuonna 1863 Schleswigin ja Holsteinin herttuaksi ja vaikutti osaltaan toisen Saksan–Tanskan sodan syttymiseen. Hän ei koskaan tosiasiassa hallinnut Schleswigiä tai Holsteinia.

## Suku ja sotilasura
Fredrikin isä oli Augustenburgin herttua Kristian August II, jonka pyrkimys varmistaa Schleswigin ja Holsteinin periytyminen suvulleen oli vaikuttanut ensimmäisen Saksan–Tanskan sodan syttymiseen vuonna 1848. Fredrik palveli sodan aikana Schleswigin saksalaismielisessä kapinallisarmeijassa. Perheen jouduttua tappiollisen sodan jälkeen maanpakoon hän siirtyi upseeriksi Preussin armeijaan. Hänen isänsä lupasi Tanskan hallitukselle olla puuttumatta kruununperimykseen, mutta Fredrik julisti vuonna 1859, ettei tämä sitonut häntä. 

## Herttua
Kun Tanskan kuningas Fredrik VII kuoli marraskuussa 1863 ja hänen seuraajakseen tuli Kristian IX nuoremmasta Glücksburgin sukuhaarasta, Kristian August II ilmoitti välittömästi luopuvansa oikeudestaan Schleswigin ja Holsteinin kruunuun poikansa Fredrikin hyväksi, ja Posenin Dolzigissa oleskellut Fredrik julisti seuraavana päivänä olevansa herttuakuntien laillinen hallitsija vuoden 1848 perustuslain mukaan. Kannattajat julistivat hänet 27. joulukuuta Elmshornissa Schleswigin ja Holsteinin herttuaksi nimellä Fredrik VIII ja hän asettui perustamansa varjohallituksen kanssa Kieliin.

Preussin kansleri Otto von Bismarck käytti Schleswigin perimyskiistaa tekosyynä sodan aloittamiselle Tanskaa vastaan, mutta päätti voittoisan sodan jälkeen estää Fredrik VIII:n valtaannousun, koska ei luottanut tähän. Fredrikin oikeus kruunuun tosin tunnustettiin Lontoon rauhankonferenssissa, mutta Preussi ja Itävalta hajottivat hänen perustamansa hallituksen helmikuussa 1865. Hänestä tuli ei-toivottu henkilö preussilaisen kuvernöörin hallitsemassa Schleswigissä, mutta hän saattoi vielä oleskella Itävallan valvomassa Holsteinissa. Preussin–Itävallan sodan puhjettua vuonna 1866 Fredrik VIII joutui pakenemaan lopullisesti ”valtakunnastaan”, joka seuraavana vuonna liitettiin kokonaan osaksi Preussia. Fredrik vietti tämän jälkeen hiljaiseloa ja asettui isänsä kuoltua tämän tiluksille Sleesian Primkenauhun.

## Avioliitto ja jälkeläiset
Fredrik VIII:n puoliso oli vuodesta 1856 ruhtinatar Adelaide von Hohenlohe-Langenburg. Heille syntyi neljä lasta:

* Ernst Günther, arvonimi Schleswig-Holsteinin herttua tunnustettiin vuonna 1885 virallisesti Saksassa, sai takaisin suvulle kuuluneen Augustenborgin linnan. 

* Augusta Viktoria, Saksan viimeinen keisarinna, avioitui keisari Vilhelm II:n kanssa
* Karolina Matilda, avioitui Kristian IX:n veljenpojan, herttua Fredrik Ferdinandin kanssa
* Louise Sofie, avioitui Preussin prinssi Fredrik Leopoldin kanssa.

## Lähteet

## Aiheesta muualla
Neuvostosotilaiden muistomerkki (Pori)

**Neuvostosotilaiden muistomerkki** on Porissa sijaitseva hautamuistomerkki, joka on omistettu ”toisen maailmansodan vuosina Suomessa kaatuneille Neuvostoliiton kansalaisille”. Se on pystytetty jatkosodan aikana Porin seudulla kuolleen 319:n neuvostoliittolaisen sotavangin joukkohaudalle. Muistomerkki sijaitsee Vähärauman kaupunginosassa teknologiakeskus Pripolin ja koulutuskeskus WinNovan toimitilojen läheisessä metsikössä noin neljän kilometrin päässä kaupungin keskustasta.

Vangit olivat sijoitettuna Porissa toimineelle Sotavankileiri 22:lle, joka perustettiin talvella 1942. Leiri oli aluksi suomalaisten valvonnassa, mutta siirtyi vielä vuoden 1942 aikana Porin lentokenttää tukikohtanaan pitäneiden saksalaisten alaisuuteen. Vankeja käytettiin pakkotyössä Mäntyluodon sataman sekä lentokentän rakennustöissä. Vähäraumalle haudatut vangit menehtyivät kylmään, aliravitsemukseen tai erilaisiin tauteihin, ja osa heistä myös teloitettiin.

Hautapaikalle pystytettiin ensimmäinen muistomerkki pian sodan päättymisen jälkeen Neuvostoliiton valtion kustannuksella. Nykyinen vuonna 1983 pystytetty graniittinen muistomerkki on myös Neuvostoliitossa suunniteltu ja valmistettu. Vuonna 2009 Venäjän federaation Turun pääkonsulaatti sijoitti haudalle venäjänkielisen taulun, jossa on 98:n tiedossa olevan vainajan nimet. Vastaavat taulut pystytettiin samaan aikaan myös Köyliössä, Vaasassa ja Kokkolassa sijaitsevien hautamuistomerkkien yhteyteen.

## Lähteet

## Aiheesta muualla
Liberal (1884)

**Liberal** oli Portugalin laivaston vuonna 1884 vesillelaskettu Liberal-luokan tykkivene.

## Valmistus

Alus tilattiin Laird, Son and Companyltä Birkenheadistä ja laskettiin vesille 9. elokuuta 1884.

## Palvelus
Alus haaksirikkoutui Angolassa Luandan pohjoispuoella olevassa linnake- ja satamakaupungissa Ambrizissa 22. kesäkuuta 1910.

## Lähteet
*
*

### Viitteet
Disney Tsum Tsum

**Disney Tsum Tsum** on joukko japanilaisia keräiltäviä pehmoleluja, jotka perustuvat Disneyn ja Pixarin elokuvahahmoihin. Pitkulaiset lelut on suunniteltu pinottavaksi päällekkäin pyramidin muotoon.  

## Historia
Nimi ”Tsum Tsum” on peräisin japanilaisesta sanasta *tsumu (積む),* joka tarkoittaa ”pinoamista”. Lelut tuotiin markkinoille Japanissa vuonna 2013 Konamin ja Line Corporationin kehittämien arcade- ja mobiilipelien oheistuotteena. Disney alkoi myydä leluja Yhdysvalloissa heinäkuussa 2014 ja Disneyland Pariisi noin kuukausi myöhemmin. Line Corporationin mobiilipelistä tuli yksi vuoden 2015 parhaiten tuottaneista mobiilipeleistä.Samaan aikaan Disney julkaisi Tsum Tsumin Etelä-Korean markkinoille ja luovutti kuvakkeet käytettäväksi verkkokeskustelujärjestelmissä. Leluja on tehty Disneyn ja Pixarin elokuvahahmoista, mukaan lukien Disneyn omistamien Star Wars- ja Marvel-tuotemerkkien hahmoista.  

## Materiaalit ja koot
Tsum Tsumit ovat tyypillisesti tehty huovasta, mikrohelmistä (silmät; joillakin nenä) ja täytteistä, mutta niitä löytyy myös muovista tehtyinä. Tsum Tsumit ovat muodoltaan pitkulaisia, ja ne vaihtelevat kooltaan. Aluksi leluja julkaistiin kolmessa eri pituudessa: "mini" (8,9&nbsp;cm), "medium" (28&nbsp;cm) ja "suuri" (43&nbsp;cm). Kesäkuussa 2014 Japanin markkinoille tuli "megakoko" (55&nbsp;cm). Lokakuussa 2015 Disney julkaisi tilattavaksi pienen koon (19&nbsp;cm). Myös pieniä venytettäviä tai puristeltavia muovisia tsumeja on valmistettu taloineen ja keräilykoteloineen.  

## Tsumit Suomessa
Tsumit saapuivat Suomeen 2015  ''Frozen''-elokuvaan perustuneen erikoissarjan myötä. Hahmot olivat Disneyn erikoissarjaa valoilla ja äänellä. Tsumeja myydään muun muassa Disney Storessa internetissä. Suomessa on myyty myös erikoistsumeja eli ns. tyynykokoisia tsumeja, jotka ovat isompia kuin perustsumit, kuitenkin muodostaen myös pyramidin. Suomessa on myyty Frozenin lisäksi Bambia ystävineen, Aku Ankkaa ystävineen, Mikki, Minni ja Star Wars -hahmoja ja alkuaikojen Disney-elokuvien hahmoja. Tsumeilla on pieni fanikuntansa Suomessakin.

## Lähteet
Luettelo Chicago Bullsissa pelanneista koripalloilijoista

__notoc__
Tämä on **luettelo Chicago Bullsissa pelanneista koripalloilijoista**. Luettelossa mainitut pelaajat ovat pelanneet Bullsin joukkueessa vähintään yhdessä NBA:n runkosarja- tai pudotuspeliottelussa.

## Luettelo pelaajista

## A

## B

## C

## D

## E

## F

## G

## H

## J

## K

## L
* Mark Lansberger
* Andrew Lang
* Rusty LaRue
* John Laskowski
* Joffrey Lauvergne
* Zach LaVine
* Acie Law
* Walt Lemon
* Ronnie Lester
* Cliffort Lett
* Cliff Levingston
* Randy Livingston
* Scott Lloyd
* Luc Longley
* Robin Lopez
* Bob Love
* John Lucas
* Timothé Luwawu-Cabarrot

## M
* Oliver Mack
* Kyle Macy
* Matt Maloney
* Ed Manning
* Jack Marin
* Lauri Markkanen
* Donyell Marshall
* Cartier Martin
* Roger Mason
* Wes Matthews
* Scott May
* Paul McCracken
* Rodney McCray
* Doug McDermott
* Kennedy McIntosh
* Billy McKinney
* McCoy McLemore
* John Mengelt
* Ron Mercer
* Brad Miller
* Nikola Mirotić
* Nazr Mohammed
* Adam Mokoka
* E'Twaun Moore
* Anthony Morrow
* Erwin Mueller
* Erik Murphy
* Ronald Murray
* Pete Myers

## N

## O

## P
* Jannero Pargo
* Robert Parish
* Jabari Parker
* Steve Patterson
* Charlie Paulk
* John Paxson
* Cameron Payne
* Will Perdue
* Loy Petersen
* Eric Piatkowski
* Scottie Pippen
* Cliff Pondexter
* Quincy Pondexter
* Ben Poquette
* Howard Porter
* Otto Porter
* Bobby Portis
* Dominic Pressley

## R
* Vladimir Radmanović
* Mark Randall
* Clifford Ray
* Khalid Reeves
* Jared Reiner
* Chris Richards
* Norman Richardson
* Anthony Roberson
* Eddie Robinson
* Flynn Robinson
* Jackie Robinson
* Nate Robinson
* Guy Rodgers
* Dennis Rodman
* Rajon Rondo
* Derrick Rose
* Jalen Rose
* Michael Ruffin
* Paul Ruffner
* Cazzie Russell
* Frank Russell

## S
* John Salley
* John Salmons
* Brandon Sampson
* Jeff Sanders
* Tomáš Satoranský
* Brian Scalebrine
* Dave Schellhase
* Luke Schenscher
* Thabo Sefolosha
* Wayden Selden
* Brad Sellers
* Tornike Shenglia
* Steve Sheppard
* Paul Shirley
* Cedrick Simmons
* Dickey Simpkins
* Jerry Sloan
* Joe Smith
* Sam Smith
* Willie Smith
* Mike Smrek
* Tony Snell
* Ricky Sobers
* Darius Songaila
* Rory Sparrow
* Craig Spitzer
* Larry Spriggs
* John Starks
* Keith Starr
* Matt Steigenga
* Max Strus
* Michael Sweetney

## T
* Dragan Tarlać
* Marquis Teague
* Garrett Temple
* Reggie Theus
* James Thomas
* Kurt Thomas
* Malcolm Thomas
* Tim Thomas
* Tyrus Thomas
* Reggie Theus
* Sedale Threatt
* Nate Thurmond
* Al Tucker
* Trent Tucker
* Elston Turner

## U

## V

## W

## Y

## Z

## Lähteet
* Chicago Bulls Players Basketball-Reference.com 

### Viitteet
Pekka Ojanpää

**Jari-Pekka Ojanpää** (8. syyskuuta 1966 – 23. marraskuuta 2018 Zimbabwe) oli Lassila & Tikanojan toimitusjohtaja. Hän oli toiminut aiemmin muun muassa Kemiran ja Nokian johtotehtävissä. Ojanpää oli Technopoliksen hallituksen ja eläkevakuutusyhtiö Ilmarisen hallintoneuvoston jäsen. Hän olisi aloittanut Suomisen toimitusjohtajana 1. joulukuuta 2018, mutta kuoli sitä ennen lento-onnettomuudessa Zimbabwessa.

## Lähteet
Miguel Cardoso

**Miguel Cardoso** (s. 28. toukokuuta 1972) on portugalilainen jalkapallovalmentaja. 

## Ura

Cardosolla ei ole pelaajauraa, vaan hän aloitti valmentamisen FC Porton organisaatiossa juniorivalmentajana työskennellessään liikunnanopettajana. Hän on valmistunut liikunnanopettajaksi vuonna 1995 ja liikuntatieteiden maisteriksi vuonna 1998 Porton yliopistosta. Cardoso työskenteli Porton organisaatiossa yhdeksän vuotta ja valmensi eri ikäluokkien joukkueita.

Huhtikuussa 2013 Cardoso siirtyi ukrainalaisen FK Šah’tar Donetskin palvelukseen. Hän toimi seuran junioriakatemian johtajana ja alle 21-vuotiaiden joukkueen valmentajana. Kaudeksi 2016/17 hän siirtyi Paulo Fonsecan apulaisvalmentajaksi edustusjoukkueeseen ja voitti Ukrainan tuplamestaruuden. Kauden jälkeen Cardoso jätti Šah’tarin ja siirtyi Rio Aven päävalmentajaksi. Cardoson johdolla Rio Ave sijoittui Portugalin liigassa viidenneksi, mikä oli seuran paras sijoitus pääsarjatasolla. Menestyksekkään kauden jälkeen Cardoso jätti Rio Aven ja siirtyi Ranskan pääsarjaan FC Nantesin päävalmentajaksi.

Marraskuun puolivälissä 2018 Cardososta tuli Espanjan pääsarjan Celta Vigon päävalmentaja. Cardoson johdolla Celtan menestys jäi vaisuksi ja joukkue vajosi putoamiskamppailuun voitettuaan vain kaksi kymmenestä liigaottelusta. Heikot tulokset johtivat Cardoson potkuihin maaliskuun alussa 2019.

Toukokuun lopussa 2019 vahvistettiin, että Cardoso toimii kaudella 2019/20 Kreikan Superliigan AEK Ateenan päävalmentajana. Portugalilaisen pesti jäi kuitenkin lyhyeksi, sillä hän sai potkut seurasta jo ensimmäisen liigakierroksen jälkeen AEK:n hävittyä Xanthille. AEK oli aiemmin hävinnyt Eurooppa-liigan karsinnoissa Trabzonsporille 3–1.

Tammikuun lopussa 2021 Cardoso palasi Rio Aven päävalmentajaksi. Rio Ave jäi Cardoson johdolla Portugalin liigassa sijalle 16 ja joutui karsimaan sarjapaikastaan. Joukkue hävisi putoamiskarsinnoissa FC Aroucalle yhteismaalein 5–0 ja putosi liigasta.

## Lähteet
Tornion Lapin hallintopitäjä

**Tornion Lapin hallintopitäjä** oli Ruotsin vallan aikana Suomen alueen verotusta käsittelevissä lähteissä eli voudintileissä ja läänintileissä esiintyvä alueellinen kokonaisuus. Tämän 1809 Suomeen liitetyn verohallintopitäjän maantieteellinen alue ulottui kahteen nykykuntaan. Vuonna 1939 käytössä olleen kuntajaon mukaan siihen kuuluivat seuraavat kunnat:
*Enontekiö
*Utsjoki

Vuonna 1747 Tornion Lapin hallintopitäjästä siirrettiin Koutokeino Norjaan.

## Lähteet
Potlatch

**Potlatch** (chinookin kielen sanasta *patlatsh*) on Pohjois-Amerikan luoteisrannikon intiaanien seremonia, jossa lahjoitetaan omaisuutta muille tai tuhotaan sitä sosiaalisen aseman vahvistamiseksi. Seremonia ja siihen liittyvä juhla olivat kukoistuksessaan etenkin vuosien 1849–1925 välillä. Potlatch-juhlia järjestettiin tyypillisesti erilaisten kriisien yhteydessä, esimerkiksi päällikön kuollessa. Toisinaan sotakin voitiin välttää potlatchin avulla; heimo joka kykeni tuhoamaan enemmän omaisuuttaan, oli voittaja. Nykyisessä amerikanenglannissa sanalla tarkoitetaan nyyttikestejä.

## Lähteet

## Aiheesta muualla
Emil Svensk

**Emil Svensk** (s. 12. heinäkuuta 1993 Borlänge) on ruotsalainen suunnistaja. Latvian MM-kilpailuissa 2018 Svensk saavutti sprinttiviestin maailmanmestaruuden Ruotsin joukkueessa ja oli henkilökohtaisen sprintin kuudes. Norjan MM-kilpailuissa 2019 Svensk oli mukana kultaa voittaneessa viestijoukkueessa. Tšekin MM-kilpailuissa 2021 Svensk voitti sprinttiviestin maailmanmestaruuden. Sveitsin MM-kilpailuissa 2023 Svensk saavutti pronssia viestissä. Ison-Britannian MM-kilpailuissa 2024 Svensk saavutti pronssia sprintissä.

EM-kilpailuissa Ticinossa 2018 Svensk oli toiseksi tulleessa sprinttiviestijoukkueessa. Sveitsin EM-kilpailuissa 2021 Svensk voitti sprintin ja oli mukana toiseksi tulleessa sprinttiviestijoukkueessa. Italian EM-kilpailuissa 2023 Svensk oli pudotussprintissä kolmas. Unkarin EM-kilpailuissa 2024 hän oli Ruotsin toiseksi tulleessa viestijoukkueessa. 

Svensk edustaa Stora Tuna OK -suunnistusseuraa. Stora Tuna on voittanut Jukolan viestin vuosina 2019, 2021, 2022, 2023 ja 2024 joukkueella, jossa Svenskin lisäksi ovat suunnistaneet hänen kolme veljeään Viktor, Jesper ja Joakim.

## Lähteet
Kuninkaankatu

**Kuninkaankatu** voi tarkoittaa jotain seuraavista:

## Katuja
* Kuninkaankatu, katu Huittisissa
* Kuninkaankatu, katu Kuopiossa
* Kuninkaankatu, katu Raumalla
* Kuninkaankatu, katu Tammisaaressa Raaseporissa
* Kuninkaankatu, katu Tampereella

## Kirjallisuus ja elokuva
* *[[Kuninkaankatu (romaani)|Kuninkaankatu]]* (*Kungsgatan*), Ivar Lo-Johanssonin romaani (1935, suom. 1945)
* *[[Kuninkaankatu (elokuva)|Kuninkaankatu]]* (*Kungsgatan*), romaaniin perustuva ruotsalainen elokuva (1943)

## Katso myös
* Kuninkaantie, historiallinen postireitti
NRP Delfim (1934)

**NRP Delfim** oli Portugalin laivaston vuonna 1934 vesillelaskettu Delfim-luokan sukellusvene.

## Valmistus

Alus tilattiin Vickersiltä Barrow'sta, missä köli laskettiin 9. maaliskuuta 1933. Alus laskettiin vesille 1. toukokuuta 1934 ja otettiin palvelukseen 1935. 

## Palvelus
Alus poistettiin palveluksesta 1950-luvulla.

## Lähteet
*

### Viitteet
Artio

**Artio** oli gallialaisten ja helvetialaisten palvoma metsän ja metsästyksen jumalatar. Hänen tunnuseläimensä oli karhu. Hänen nimensä merkitsee itse asiassa "karhu" gallin kielellä ja korostaa tiivistä yhteyttä suojelemaansa eläimeen. Sveitsin Murista löydetyssä pronssisessa pienoispatsaassa jumalatar on esitetty istumassa vieressään hedelmämalja, josta hän ojentaa hedelmiä edessään seisovalle suurelle karhulle. Karhun takana on puunrunko. Veistoksen jalustaan on kaiverrettu kirjoitus "jumalatar Artiolle". Hedelmät viittaavat siihen, että Artio oli metsästyksen lisäksi myös runsauden ja hedelmällisyyden jumalatar.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
* Green, Miranda J. : Dictionary of Celtic Myth and Legend. Thames & Hudson 1997. 
### Viitteet
NRP Delfim

**NRP Delfim** voi tarkoittaa seuraavia Portugalin laivaston aluksia:

* *[[NRP Delfim (1934)|NRP Delfim]]*, vuonna 1934 vesillelaskettu Delfim-luokan sukellusvene
* *[[NRP Delfim (S166)|NRP Delfim]]*, vuonna 1969 vesillelaskettu Albacora-luokan sukellusvene
Yakuzi Pato

**Yakuzi Pato** on vuonna 2006 perustettu turkulaislähtöinen instrumental-yhtye, joka on julkaissut kaksi albumia ja yhden EP:n.

## Albumit ja EP:t
*Extra Fyllning EP (2008 omakustanne)
*Yakuzi Pato (2011 Taimi Records)
*Puuhalimaa (2016 Karhuvaltio Records)

## Aiheesta muualla
Yhtyeen kotisivu
C.L. Seifert

**C.L. Seifert** on tanskalainen hattuvalmistaja, joka valmistaa ylioppilaslakkeja ja muita valmistujaistuotteita.

## Historia
C.L. Seifert on perustettu 25. tammikuuta 1865. Yrityksen perustajana toimi saksitaustainen räätäli Carl Ludwig Seifert (1834–1898). Vuonna 1873 aloitti Carl Ludwigin poika Carl Julius Seifert liikkeessä apulaisena. 24-vuotiaana hänestä tuli liikkeen osaomistaja. Viimein muutamien vuosien yhteisen työskentelyn jälkeen Carl Ludwig luovutti liikkeen kokonaan pojalleen. C.L. Seifertin räätäliliike sijaitsi alusta alkaen Kööpenhaminan Store Regnegade 12–16:ssa. C.L Seifertin kasvusta ja tulevaisuuden suunnitelmista johtuen historialliset liiketilat Store Regnegadella jäivät liian pieniksi vuonna 2010. Yrityksen pääkonttori muutti vain muutaman kadunvälin päähän uudistettuihin tiloihin Ny Adelgadelle.

## Ylioppilaslakit
C.L. Seifert on nykyään pohjoismaiden suurin ylioppilaslakkien ja valmistujaistuotteiden valmistaja, joka valmistuttaa yli 100 000 ylioppilaslakkia vuosittain. Perinteisiä ylioppilaslakkeja valmistetaan Tanskaan, Ruotsiin ja Suomeen, kaikkiin maihin kyseisen maan perinteistä lakkimallia noudattaen. 

Käsityöläisperinteen lisäksi C.L. Seifertin ylioppilaslakeissa yhdistyy yksilöllisyys, sillä oman ylioppilaslakin saa suunnitella 3D-ohjelmalla omannäköiseksi. Jokainen C.L. Seifertin ylioppilaslakki valmistetaan tilauksesta ja käsityönä. 

C.L. Seifert on luonut Ruotsiin ja Tanskaan vahvan perinteen kirjailla valmistuvan opiskelijan nimi omaan ylioppilaslakkiin: Ruotsissa lakin eteen ja Tanskassa lakin taakse. Suomalaisiakin ylioppilaslakkeja voidaan kustomoida; lakkiin on mahdollista valita esimerkiksi huomaamattomia omia yksityiskohtia, kuten lipan alapinnan kaiverrus tai silkkinen sisävuori vaikka sateenkaariväreissä.

Suomeen C.L. Seifert valmistaa myös perinteisiä teekkarilakkeja.

## Hovitoimittajuus
Yritys on toiminut lisäksi kuninkaallisena hovitoimittajana sekä Tanskan että Ruotsin hoveille vuosista 1903 ja 1911 lähtien. Seifertin Gaala-osastolla valmistetaan univormuja, hattuja ja rintamerkkejä hovin lisäksi esimerkiksi armeijoille, lentoyhtiöille, Kööpenhaminan kuuluisalle Hotel D’Angleterrelle ja lukuisille muille toimijoille.

## C.L. Seifert – Suomi
Suomalaisia opiskelijoita varten perustettiin vuonna 2010 C.L. Seifert Finland Oy. Suomalaisille lukiolaisille yritys toimittaa perinteisten ylioppilaslakkien lisäksi abivaatteita, joilla on Suomessa muista Pohjoismaista poikkeava, mutta sitäkin vahvempi perinne.

## Lähteet

 

## Aiheesta muualla
* Yhtiön kotisivut
Meea Lehtinen

**Meea Lehtinen** on suomalainen pesäpalloilija, joka on edustanut Superpesiksessä pelaavaa Rauman Feraa. Hän oli mukana voittamassa joukkueen edellistä pronssimitalia vuonna 2015. 2017 ennen takaisin Raumalle siirtymistään Lehtinen voitti Superpesiksen hopeamitalin Porin Pesäkarhuissa. Pesäkarhujen ja Feran lisäksi Lehtinen on edustanut Superpesiksessä myös Turku Pesistä. 

Vuonna 2010 alkaneella Superpesis-urallaan Lehtinen on 6. elokuuta 2018 mennessä pelannut 151 runkosarjaottelua, joissa on lyönyt yhden kunnarin ja 65 tavallista juoksua, tuonut 33 juoksua ja lyönyt 524 kärkilyöntiä. 47 pudotuspeliottelussa Lehtinen on lyönyt kuusi ja tuonut seitsemän juoksua sekä lyönyt 127 kärkilyöntiä.

Urallaan Lehtinen on voittanut yhteensä kuusi SM-mitalia ja edustanut naisten Itä–Länsi-ottelussa vuonna 2018. Sittemmin Lehtinen on siirtynyt kilpailemaan padelissa.

## Lähteet
Idänpään terveysasema

**Idänpään terveysasema** on Hämeenlinnan Idänpään kaupunginosassa toimiva kaupungin terveysasema.

## Lähteet
Seres

**Tehdas-Osakeyhtiö Seres** oli vuodesta 1917 Turussa ja vuodesta 1973 Aurassa toiminut makeistehdas, joka tunnetaan erityisesti Sisu-pastillin kehittäjänä ja ensimmäisenä valmistajana. Vuonna 1975 Sereksen perustajasuvut Kaukopaadet ja Ponkamot myivät yrityksen Rettigille, joka oli laajentunut makeisteollisuuteen muutamaa vuotta aiemmin ostamalla oululaisen Merijalin. Vuonna 1992 Seres ja Merijal siirtyivät makeisyhtiö Leafin omistukseen.

## Historiaa
Seres perustettiin vuonna 1917 valmistamaan monenlaisia kotitalouksissa tarvittavia teknokemian tuotteita, kuten saapasrasvaa. Vuonna 1928 kehitetystä Sisu-pastillista tuli niin suosittu myyntiartikkeli, että muut tuotteet jäivät pian pois ja yritys keskittyi makeistuotantoon.

Seres toimi aluksi Turun Hämeenkadulla, myöhemmin Rauhankatu 14:ssä, kunnes muutti Auran kuntaan 1973. Aurassa samoissa tiloissa toimi sittemmin Leaf, kunnes Leafin uusi omistaja Cloetta sulki tehtaan vuoden 2012 lopussa.

Sisu-pastillin ohella Sereksen muita tuotteita olivat Pingo-salmiakki, Tessi-hedelmäpastillit, Veikkaus-pastillit, Cannes-maitosuklaa sekä Monpensier-hedelmäkaramellisekoitukset. Monpensier oli yleinen kauppanimi, jolla samanlaisia makeisia ovat valmistaneet monet muutkin suomalaiset makeistehtaat.

## Lähteet

## Aiheesta muualla
*Kupila, Sanna: *Sisulla siitä selviää*, teoksessa
Juankosken terveysasema

**Juankosken terveysasema** on Kuopion Juankosken keskustaajamassa toimiva Pohjois-Savon hyvinvointialueen ylläpitämä terveysasema.

## Lähteet

## Aiheesta muualla
*Kiireellinen hoito ja päivystys  (kuopio.fi)
Tido

**Tido Nguyen**, artistinimeltään **Tido** (s. 1992 Turku), on helsinkiläinen musiikkituottaja, kitaristi, rumpali, lauluntekijä, äänittäjä, sovittaja ja kirjoittaja. 

## Ura
Tido löysi lauluntekijyyden ja tuottajuuden ammattina vuonna 2013 aloittaessaan työharjoittelun Kaiku Entertainmentilla. 

Myöhemmin Kaiku Songsille signattu Tido on tuottanut ja tehnyt kappaleita Mikael Gabrielille, Nelli Matulalle, Reino Nordinille, Anna Abreulle, Tuure Boeliukselle, Robinille, Tippa-T:lle ja lisäksi muutamiin tv-tuotantoihin. Tidon tyyliin kuuluvat urbaani pop-musiikki ja räp. 

Toistakymmentä kulta- ja platinalevyllä palkittua kappaletta säveltänyt ja tuottanut Tido viettää noin kolmasosan vuodestaan Los Angelesissa, jossa häntä edustaa Pulse Music Publishing. Tämän myötä Tido on kirjoittanut kappaleita myös maailman menestyneimpien kirjoittajien kanssa mm. Marty James (Justin Bieber), Matt Rad (Demi Lovato, Martin Garrix), Raja Kumari (Fifth Harmony).

Tidolla on oma KOI-yhtye Minna Koiviston kanssa.

## Diskografia

### Tuottajana
*Antti Tuisku feat. Erin – Aamukuuteen
*Kesäkumi 2017 (Vilma Alina, Nelli Matula, Ida Paul, Sini Yasemin) – Tyynysotaa
*Aleksanteri Hakaniemi – Tekosyy
*Sini Sabotage – Kiitti
* Artem x Yonas – Soittakaa Paranoid
*Tuure Boelius – Eikö sua hävetä
* Tuure Boelius – Oh Boe
*Abreu – Soo Soo
* Abreu – Yhen elämän juttu
*Reino Nordin – Mä en maindaa
*Nelli Matula – Tää ei oo ohi
* Nelli Matula – Mun kaa kahden
*Tippa-T – Lujaa
*Tippa – Roska Silmäs
*Mikael Gabriel – Loistat Pimeäs
* Mikael Gabriel – Sahara
* Whiskey Water – Southern Ball
* Riri – Heart can’t lie

### Artistina
* KOI – Fabulous
* KOI – Jummi Jammi (f. Tippa-T)

## Lähteet
NRP Afonso de Albuquerque (1934)

**NRP Afonso de Albuquerque** oli Portugalin laivaston vuonna 1934 vesillelaskettu Afonso de Albuquerque -luokan aviso.

## Valmistus

Alus tilattiin Hawthorn Leslieltä. Alus laskettiin vesille 28. toukokuuta 1934.

## Palvelus
Aluksen miehistö nousi 9. syyskuuta 1936 Lissabonin satamassa kapinaan *Dãon* miehistön kanssa. Alus joutui merelle pyrkiessään Tejon estuaarissa rannikkolinnakkeiden tuleen, jolloin alus jouduttiin ajamaan matalikolle uppoamisen estämiseksi. Osa miehistöstä sai paetessaan surmansa, mutta pääosa vangittiin. Vangit lähetettiin rangaistussiirtolaan Tarrafaliin Kap Verdelle.

Intian laivaston kevyt risteilijä *[[INS Mysore (1939)|INS Mysore]]* ja sen tukena ollut hävittäjä upottivat 18. joulukuuta 1961 *Afonso de Albuquerquen* Intian vallatessa ja liittäessä itseensä Portugalin hallinnoiman Goan. 

## Lähteet
*

### Viitteet
Montelukasti

**Montelukasti** (C35H36SNClO3) on aromaattinen orgaaninen yhdiste. Yhdistettä käytetään lääketieteessä astman hoidossa.

## Ominaisuudet ja käyttö
Montelukasti sitoutuu kysteinyylileukotrieenireseptoreihin ja estää niiden toiminnan. Tällöin leukotrieenien hengitysteiden lihaksia supistava vaikutus estyy ja potilaan hengitys helpottuu. Montelukastia voidaan käyttää joko yksittäishoitona tai yhdessä kortikosteroidien ja sympatomimeettien kanssa kohtalaisen ja vaikean astman sekä rasituksen laukaiseman astman hoidossa. Montelukastia otetaan suun kautta tyypillisesti kerran päivässä.

Yleisesti ottaen montelukasti ei ole astman peruslääke eikä se korvaa ainakaan toistaiseksi hengitettäviä kortisonivalmisteita, eikä kohtauslääkkeenä sympatikomimeettejä kuten salbutamolia. Se on kuitenkin hyvä lisälääke potilaille, joilla astma ei pysy kunnolla tasapainossa. Montelukasti saattaa auttaa myös allergiseen nuhaan. 

Tyypillisimpiä montelukastin aiheuttamia haittavaikutuksia ovat pääkipu ja hengitysteiden infektiot esimerkiksi nielutulehdus. 

Montelukastille on kehitetty enantioselektiivinen synteesimenetelmä lähtien 7-kloorikinaldiinista ja isoftaalialdehydistä.

Montelukastia on markkinoitu aluksi myös lääketehdas MSD:n nimellä *Singulair*.

## Lähteet
Minna Koivisto

**Minna Koivisto** (s. 1993) on suomalainen musiikkituottaja ja laulunsanoittaja. Koivisto yhdistelee tuotannoissaan poppia ja marginaalista elektronista musiikkia (future bass, house, alternative r&b). 

## Ura

Koivisto on työskennellyt useiden suomalaisten artistien, kuten Robinin, Maija Vilkkumaan, Vilma Alinan ja Nelli Matulan kanssa. Lisäksi hän on uransa varrella tehnyt yhteistyötä mm. Jurekin, Jonas Olssonin, Redraman ja Saara Törmän kanssa. 

Yhdessä Tido Nguyenin kanssa Koivisto muodostaa KOI-nimisen yhtyeen, jonka ensimmäinen single *Temppeli* (feat. Jurek) julkaistiin keväällä 2016.

Koivisto on toiminut myös musiikillisena johtajana Nelli Matulan, Robinin ja Vilma Alinan livekokoonpanoissa.   

Lisäksi Koivisto on tehnyt kansainvälisenä yhteistuotantona kappaleen Disney Music Groupille.

## Diskografia

### Kirjoittajana / tuottajana

* SINI YASEMIN – Lihasmuistissa
* Nelli Matula - Tää Ei Oo Ohi
* Tuure Boelius – Oh Boe
* Maija Vilkkumaa – Unisex 
* SANNI – Kuka Sen Opettaa 
* Tuure Boelius - Eikö Sua Hävetä
* Robin – Lentoon (KOI Remix)
* Juulia – Mul Oli Ikävä Mua 
* Janna – Mitä Jos
* KOI – Fabulous feat. Nelli Matula 
* Adikia – Paha Narttu 
* Robin – Rakkaus On Lumivalkoinen 
* Robin – Tuuleksi Taivaanrantaan 
* Heikki Helastinen – Rubikin Kuutio
* Teflon Brothers – Tukholman Syndrooma 
* KOI – Jummi Jammi feat. Tippa-T
* Disco – Uudestaan 
* Blind Channel – Deja Fu 
* Robin – Miten Eskimot Suutelee (KOI Remix) 
* Roope Salminen & Koirat – Sinulle Mutsi 
* Neljänsuora – Soittakaa Kuurankukkaa 
* KOI – Temppeli feat. Jurek 
* IKE – Kaikki Sanat 
* Vilma Alina – Tulevaisuuden Lupauksii 
* Vilma Alina – Joku Muu
Laituri (Georgia)

**Laituri** () on kaupunkityyppinen taajama (*daba*) Georgian Gurian alueella Ozurgetin piirikunnassa. Se sijaitsee Tšolokhi- ja Natanebi-jokien varrella. Taajamasta on matkaa Ozurgetin kaupunkiin 14 kilometriä ja lähimmälle rautatieasemalle viisi kilometriä.

## Ilmasto
80 metrin korkeudella merenpinnasta sijaitsevassa kaupungissa kesät ovat kostean subptrooppisen ilmaston seurauksena kuumia ja talvet leutoja. Ilman keskilämpötila on vuodessa 13,6&nbsp;°C, tammikuussa 4,9&nbsp;°C ja heinäkuussa 21,7&nbsp;°C; kaikkien aikojen alin mitattu lämpötila –16&nbsp;°C ja korkein 40&nbsp;°C. Vuotuinen sadanta on 2330&nbsp;mm.

## Etymologia
Kaupungin nimen alkuperästä on kaksi versiota. Legendan mukaan nimi olisi annettu Venäjän hallitsijan luona vierailleiden, *Laitin* alueella asuneiden dukoborien mukaan.
Professori Juri Sikharulidzen teorian mukaan taas nimi liittyisi seudulla maata omistaneeseen Aznauri *Laitadze* -nimiseen henkilöön.

## Historia
Kun ensimmäiset asukkaat muuttivat nykyisen Laiturin alueelle vuonna 1911, seutu oli kulkukelvotonta umpimetsää. Alueelle muuttaneet sadat dukoborit, jotka olivat saaneet lainaa maata ja taloja varten, perustivat kaksi yhteisöä: Uspenskojen ja Voznesenskojen. He ryhtyivät viljelemään maissia, riisiä, perunaa ja muita kasveja. Ensimmäisen maailmansodan puhjettua vuonna 1914 Venäjän hallitus päätti evakuoida kylät ja siirtää niiden asukkaat Krimille. Dukoborit lähtivät Potin satamasta kohti Krimiä, mutta jo Novorossiskissa vihollinen upotti heitä kuljettaneen aluksen. Alue oli ottomaanivaltakunnan miehittämänä huhtikuusta kesäkuuhun 1918.
1940-luvulla alueen väkiluku ylitti 1000 henkilön rajan. Vuonna 1953 Laiturille myönnettiin kaupunkimaisen taajaman oikeudet.
Vuonna 1997 Laiturin huomattavan suuri valtiollinen teeviljelmä myytiin yksityiseen omistukseen. Vuonna 2007 alettiin paikkakunnalle rakentaa vankilaa, mutta hanke on varojen puutteessa yhä kesken. Vuodesta 2012 on alueella viljelty laajamittaisesti mustikoita; puolukkaa tuotetaan ulkomaankauppaan.

## Laiturin kirkko
Laiturin kirkko on paikallisen kulttuuriperinnön monumentti. Se on arkkitehtuuriltaan myöhäiskeskiaikaiseksi poikkeuksellinen. Samantyyppistä rakennetta ei muualla Georgiassa esiinny kuin myöhäiseltä pakanuuden ajalta ja varhaiskristillisyyden ajalta peräisin olevissa temppeleissä.
Halkaisijaltaan viisimetrinen kirkko on muodoltaan pyöreä; sisäänkäynti on lännestä. Idän puolella on kolme kaarevaa peiliä, pohjoisessa ja etelässä yksi kummassakin. Ovet ja ikkunat on koristettu basalttikivellä.
Peruna myöhäiskeskiajalta kirkossa on säilynyt maalaus, jonka ympärille on kirjoitettu otteita Apostolien tekojen kirjasta.
Laituri (täsmennyssivu)

**Laituri** tarkoittaa seuraavia asioita:

* laituri, rakennelma
* laituri (rautatieliikennepaikka)
* Laituri, kaupunki Georgiassa
Intiaaniasiamies

**Intiaaniasiamies** (myös intiaaniagentti, engl. *indian agent*) oli Yhdysvaltain tai Kanadan hallituksen edustaja reservaatissa. Intiaaniasiamiehillä oli merkittävä asema Yhdysvaltojen ja Kanadan intiaaniasiainhallinnossa 1800-luvun loppupuolella ja vielä 1930-luvun alussa intiaaniasiamiehet hallitsivat reservaatteja lähes yksinoikeudella Yhdysvalloissa. Tilanne kuitenkin muuttui vuoden 1934 Yhdysvalloissa voimaan tulleen Indian Reorganization Actin myötä. Säädöksessä intiaaniasiamiesten valtaa kavennettiin ja reservaattia hallinnoiva neuvosto valittiin vaaleilla intiaanien joukosta.  Asiamiesjärjestelmä poistui käytöstä lopullisesti 1960-luvulle tultaessa. 

## Lähteet

## Aiheesta muualla
Kyllön sosiaali- ja terveysasema

**Kyllön sosiaali- ja terveysasema** sijaitsee Jyväskylän Kyllössä, Mäki-Matin kaupunginosassa. Sitä ylläpitää Keski-Suomen hyvinvointialue.

Sosiaali- ja terveysasemalla toimivat lääkärin ja hoitajan vastaanotot, diabeteshoitajan vastaanotto, apuvälinepalvelu, hoitotarvikejakelu, suun terveydenhuolto, mielenterveys- ja päihdepalvelut, kuntoutus sekä neuvolat. Asemalla on myös mahdollisuus tehdä röntgentutkimuksia.

Sosiaali- ja terveysaseman yhteydessä toimii terveyskeskussairaala, jossa on yhteensä viisi eri vuodeosastoa. Kiinteistön omistaa infrastuktuurisijoittaja Infranode, joka osti terveysaseman kiinteistön Jyväskylän kaupungilta vuonna 2022.

Lääketieteen opiskelijayhdistyksiä edustava Suomen Medisiinariliitto myönsi Kyllön terveyskeskus-sairaalalle vuonna 2020 "Kandiystävällinen terveyskeskus" -tunnustuksen. 

## Lähteet

## Aiheesta muualla
*Päivystys (Keski-Suomen Sairaala Nova) (www.hyvaks.fi)
Henna Sarriola

**Henna Sarriola** (s. 1991) on suomalainen laulunkirjoittaja ja sanoitusten tekijä.

Lyhyessä ajassa Henna on noussut Suomen pop-kirjoittajien kärkisarjaan mm. Lucaksen, Robinin ja Mikael Gabrielin kultaa ja platinaa myyneillä singleillä. Henna on kirjoittanut sanoituksia ja melodioita mm. Johanna Kurkelan *[[Ingrid (albumi)|Ingrid]]-*levylle, Jannan viimeisimmillä julkaisuille sekä Antti Tuiskun albumeille.

## Diskografia

* Nelli Matula – Mun kaa kahden
*Elastinen – Oota mua
*Elastinen – Loppuun asti
*Kaija Koo – Mun sydän
* Janna  – Mitä jos
* Jukka Poika – Korjaan sut
* Antti Tuisku – Itteni kaa kahden
*Antti Tuisku – Mistä minä tiedän
* Jukka Poika – Rakkaus on meissä
* Anniina – Syvään päähän
* Mikael Gabriel – Loistat pimeäs

## Lähteet

## Aiheesta muualla
* Henna Sarriola – writing arrangement Discogs
Haagan terveysasema

**Haagan terveysasema** on Helsingin Haagan kaupunginosan Pohjois-Haagan osa-alueella toimiva kaupungin sosiaali-, terveys- ja pelastustoimialaan kuuluva terveysasema. 

Vuonna 1987 valmistuneen kaksikerroksisen terveysasemarakennuksen on suunnitellut Arkkitehtitoimisto Into Pyykkö Ky.

## Lähteet

## Aiheesta muualla
*Helsingin terveysasemien yhteystiedot (hel.fi)
Keskustan terveysasema (Jyväskylä)

**Keskustan terveysasema** oli Jyväskylän Harjun kaupunginosassa toimiva kaupungin terveysasema. Terveyskeskusrakennus valmistui vuonna 1984.

Keskustan terveysaseman palvelut siirtyivät 10. helmikuuta 2021 Keski-Suomen Sairaala Novaan. Keskustan terveysasema on purettu ja tontille on tarkoitus rakentaa kerrostaloja. 

## Lähteet

## Aiheesta muualla
*Päivystys (Keski-Suomen Sairaala Nova) (www.sairaalanova.fi)
Kuka näkee sut

**Kuka näkee sut** on Juha Tapion 11. studioalbumi, joka julkaistiin 13. huhtikuuta 2018. Albumi katkaisi artistin kahden ja puolen vuoden levytystauon. 

Albumilta julkaistiin etukäteen singlet *Sydän jota rakastan* ja *Kuka näkee sut*. *Sydän jota rakastan* keräsi julkaisuviikolla 200 soittokertaa. Albumin nimisingle *Kuka näkee sut* julkaistiin 23. maaliskuuta. 

Levyn on tuottanut Eppu Kosonen yhdessä Jukka Immosen kanssa. 

## Kappaleet
# 
# 
# 
# 
# 
# 
# 
# 
# 
# 

## Lähteet
Ella Kitunen

**Ella Augusta Vilhelmina Kitunen** (o.s. **Europaeus**; 3. elokuuta 1890 Utajärvi – 8. lokakuuta 1988 Helsinki) oli suomalainen opettaja ja ravitsemustieteilijä.

Kitusen vanhemmat olivat lääninagronomi Anders Theodor Europaeus ja Kristina Sofia Riikonen ja puoliso vuodesta 1917 professori Eemeli Kitunen. Ella Kitunen tuli ylioppilaaksi 1913 ja valmistui filosofian kandidaatiksi 1916, filosofian maisterin arvon hän sai 1916. Kitunen teki 1930- ja 1940-luvuilla useita opintomatkoja Pohjoismaihin ja Keski-Eurooppaan. Valtion siementarkastuskeskuksen assistenttina hän toimi 1918–1922 ja eri oppilaitoksissa luonnontieteiden ja ruokatalouden opettajana 1928–1938. Kitunen oli Helsingin yliopiston maatalouspoliittisen laitoksen ylimääräinen assistentti 1939–1947. Hänellä oli useita ruoka- ja kotitalouteen liittyvä luottamustehtäviä, hän oli muun  muassa Työtehoseuran ja kansanhuoltoministeriön elintarviketoimikunnan johtokunnan jäsen 1943–1948. 

Kitunen vaikutti merkittävästi ravintokemian tuomiseen kotitalousopintoihin, mitä varten hän myös suunnitteli koelaboratorion ja -keittiön. Hän oli mukana työryhmässä, jonka 1940 tekemän ehdotuksen pohjalta Helsingin yliopistoon perustettiin 1940-luvulla kodin taloustieteen ja ravintokemian oppituolit. Yliopiston maatalous-metsätieteellisen tiedekunnan ensimmäinen naispuolinen kunniatohtori hänestä tuli 1958. Kitunen sekä julkaisi alaltaan oppikirjoja että laati useita muita julkaisuja.

## Lähteet
Havana (Camila Cabellon kappale)

**Havana** on amerikankuubalaisen laulajan Camila Cabellon kappale, jolla vierailee yhdysvaltalaisräppäri Young Thug. Kappale julkaistiin myynninedistämissinglenä samaan aikaan kappaleen "OMG" kanssa hänen Camila-debyyttistudioalbumiltaan. Cabello vahvisti 30. elokuuta 2017 että kappale tulee olemaan albumin toinen single, joka lopulta julkaistiin ensimmäiseksi Yhdysvaltain radiokanaville 8. syyskuuta 2017. Remix-versio, jolla vierailee puertoricolainen räppäri Daddy Yankee, ladattiin Cabellon YouTube-kanavalle 11. marraskuuta 2017. Remixin ensimmäinen jae on laulettu Espanjaksi samalla kun Daddy Yankee paikkaa Young Thugin jaetta.

Kappaleen kasvavan suosion johdosta "Havanasta" tuli myöhemmin Cabellon debyyttialbumin johdantosingle, paikaten kappaleen "Crying in the Club". Kappaleesta tuli kansainvälinen menestys sen saavutettua listan ensimmäisen sijan Australiassa, Brasiliassa, Irlannissa, Britanniassa, Israelissa, Kanadassa, Meksikossa, Ranskassa, Skotlannissa, Unkarissa ja Yhdysvalloissa. Kappale pääsi myös kymmenen parhaan joukkoon lukuisissa valtioissa kuten Alankomaissa, Belgiassa, Italiassa, Itävallassa, Kolumbiassa, Ruotsissa, Saksassa, Suomessa, Sveitsissä, Tanskassa ja Uudessa-Seelannissa.

Kappaleen musiikkivideon ohjasi Dave Meyers ja se julkaistiin 24. lokakuuta 2017. Videolla nähdään Cabello esittämässä itseään Karla nimisenä henkilönä, telenovelan näyttelijänä sekä elokuvan päähenkilönä. Videolla myös esiintyy cameo-roolissa Lele Pons, LeJuan James, Noah Centineo, Marco Delvecchio ja Mikey Pesante. Video sai neljä ehdokkuutta Vuoden 2018 MTV Video Music Awardsissa, muun muassa kategoriassa "Vuoden video". Videosta julkaistiin myös vertikaalinen versio, jossa näkyy artisti sekä muutamia tanssijoita New York Cityn metrossa vain käsiltään esiintyvän pianistin kera. Cabello on esittänyt "Havanan" lukuisissa live-esityksissä, mukaan lukien Vuoden 2017 MTV Europe Music Awardsissa, Vuoden 2018 iHeartRadio Music Awardsissa sekä Vuoden 2018 Billboard Music Awardsissa.

## Lähteet
Jaderulla

**Jaderulla** on kauneudenhoitoon käytettävä väline, joka koostuu yleensä jadejalokivestä ja varresta, johon kivi on kiinnitetty. Yhdessä kivi ja varsi muodostavat rullausvälineen, jossa jadekivi pyörii painautuen ihoa vasten, kun rullaa vedetään kasvoja pitkin.

## Alkuperä

Rullassa käytettävä jade on erittäin tiivis ja sitkeä korukivi, joka voi koostua kahdesta eri mineraalista: amfiboliryhmään  kuuluvasta nefriitistä tai pyrokseeniryhmään kuuluvasta jadeiitista. Myös Suomesta on löydetty  jadea.

## Historia

Jaderullauksella on pitkä historia kauneudenhoidossa. Se on erityisen suosittua Aasiassa, ja välinettä on käytetty kiinalaisessa ihonhoidossa jo vuosisatojen ajan. 

Kiinassa jadea on käytetty jo neoliittisella kaudella. Ulkonäöltään jade voi olla läpinäkyvää tai läpinäkymätöntä. Sille on tyypillistä vihreä väri, mutta tavataan myös väriä tummanvihreästä valkoiseen tai laventelin ja punertavan eri sävyjä. Hiottu tai muotoiltu jade ei murru helposti, vaan on käytössä kestävä.

Jadekiveen väitetään jalokivenä kuuluvan henkisiä parantavia vaikutuksia, mutta nämä väitteet ovat uskomuslääkinnän piirissä eli vaikutuksille ei ole länsimaisen lääketieteen vahvistusta. Kiinalaisten uskomusten mukaan jaden hyvät ominaisuudet siirtyvät kiveä kädessään pitävään henkilöön. Jaden nimi on peräisin espanjankielisestä sanonnasta *piedra de ijada* eli sivun tai kyljen kivi. Sillä viitataan uskomukseen, jonka mukaan jade parantaa fyysisellä tasolla munuaisvaivoja ja lonkkaongelmia. Jade on myös härän, neitsyen, vaa'an ja kalojen horoskooppikivi.  

## Käyttö
Jaderullaa ovat käyttäneet kauneudenhoidossa muinaiset hallitsijat ja korkeaan yhteiskuntaluokkaan kuuluvat henkilöt Kiinassa jo 1600-luvulla, mutta etenkin viime vuosina sen suosio on räjähtänyt myös USA:ssa ja Euroopassa. Yleensä rullassa on suurempi kivi otsaa, leukaa ja poskia varten sekä pienempi silmien alle ja suun ympärillä käytettäväksi. Jaderullan on tarkoitus stimuloida verenkiertoa ja imusuonistoa.

## Lähteet
Never Be the Same (Camila Cabellon kappale)

**Never Be the Same** on amerikankuubalaislaulaja Camila Cabellon kappale hänen *[[Camila (albumi)|Camila]]*-debyyttistudioalbumiltaan. Kappaleen ovat sanoittaneet Cabello, Noonie Bao ja Sasha Yatchenko. Kappaleen tuottivat Frank Dukes sekä Leo Rami Dawodin ja Jacob Ludwig Olofssonin luoma tuotantotiimi nimeltään Jarami. Kappale julkaistiin digitaalisena albumin ennakkotilauksissa 7. joulukuuta 2017 sekä Yhdysvaltain radiokanavilla albumin toisena singlenä 9. tammikuuta 2018. Cabello esitti hänen ensimmäisen televisioidun live-esityksensä kappaleesta televisio-ohjelmassa *[[The Tonight Show Starring Jimmy Fallon]]* tammikuussa 2018. Kappale on päässyt listan kymmenen parhaan joukkoon Australiassa, Irlannissa, Isossa-Britanniassa, Uudessa-Seelannissa ja Yhdysvalloissa. Kappaleen toinen versio, jolla vierailee countrymusiikin artisti Kane Brown, julkaistiin 27. huhtikuuta 2018.

## Lähteet
New Rules

**New Rules** on brittiläisartisti Dua Lipan kappale hänen omaa nimeä kantavalta studioalbumiltaan. Kappaleen on sanoittanut suurilta osin sekä tuottanut Ian Kirkpatrick, jonka lisäksi sanoitukseen ovat osallistuneet myös Caroline Ailin ja Emily Warren. Kappale julkaistiin Britannian CHR-kanavilla albumin kuudentena singlenä 15. heinäkuuta 2017. Yhdysvalloissa kappale julkaistiin puolestaan samassa formaatissa 22. elokuuta 2017.

"New Rules" on tropical housen, elektronisen tanssimusiikin sekä electropopin genrejä omaava kappale, johon on lisätty myös rumpujen ja torven soittoa. Sanoiltaan kappale kertoo laulajan laatimasta listasta sääntöjä joita noudattamalla voi päästä yli entisestä poikaystävästä. Kappale sai pääosin positiivisia vastaanottoja musiikkikriitikoilta, monien kutsuessa sitä avioeron ja naisvaltaisuuden hymniksi. Kappale saavutti listan ensimmäisen sijan Alankomaissa, Belgiassa (Flanderi), Irlannissa, Isossa-Britanniassa, Israelissa ja Romaniassa. Kymmenen parhaan joukkoon kappale pääsi puolestaan Australiassa, Italiassa, Kanadassa, Norjassa, Ruotsissa, Saksassa, Suomessa, Uudessa-Seelannissa sekä muutamissa muissa valtioissa. Kappaleesta tuli artistin kolmas listalle päässyt sekä ensimmäinen kymmenen parhaan joukkoon sijoittunut single Billboard Hot 100-listalla päästyään listasijalle kuusi.

Kappaleelle on tehty myös Henry Scholfieldin ohjaama musiikkivideo, joka julkaistiin Lipan YouTube-kanavalla 7. heinäkuuta 2017. Videolla nähdään artisti hotellihuoneessa hänen kaveriensa kanssa, jotka yrittävät estää häntä saamasta tämän entistä poikaystävää takaisin itselleen. Videon visuaalit kiinnittivät monien musiikkikriitikkojen huomion, jotka kommentoivat sen naisvaltaisuuden teemaa. Video oli ehdolla Vuoden 2018 MTV Video Music Awardsissa kategorioissa "Vuoden musiikkikappale" ja "Paras koreografia. Kappaleen kaupallisen menestyksen on arveltu johtuvan musiikkivideon suosiosta. Lipa on esittänyt "New Rulesin" lukuisten palkintogaalojen seremonioissa kuten BBC Radio 1’s Teen Awardsissa ja Vuoden 2018 Brit Awardsissa sekä sisällyttänyt sen osaksi hänen *The Self-Titled Tour*-kiertueen ohjelmalistaa.

## Lähteet
Scars to Your Beautiful

**Scars to Your Beautiful** on kanadalaisen laulaja-lauluntekijä Alessia Caran kappale hänen Know-It-All-debyyttistudioalbumiltaan. Kappale julkaistiin CHR:ssä albumin kolmantena singlenä 26. heinäkuuta 2016. Kappale pääsi parhaimmillaan Billboard Hot 100-listan sijalle kahdeksan, josta tuli täten Alessia Caran toinen kymmenen parhaan joukkoon päässyt single kyseisellä listalla. Kappaleen ovat sanoittaneet Cara, Warren "Oak" Felder, Coleridge Tillman ja Andrew "Pop" Wansel. Kappaleen tuotannosta vastasivat puolestaan Felder, Tillman ja Wansel.

## Lähteet